**ЈАВНО КОМУНАЛНО ПРЕДУЗЕЋЕ**

 **„ВОДОВОД ЗЛАТИБОР“**

**Број: 949**

**JНМВ - д број 08/2016**

**23. март 2016. године**

**Ч а ј е т и н а**

Јавно комунално предузеће „Водовод Златибор“ из Чајетине, као наручилац у поступку јавне набавке мале вредности за набавку добара – ултразвучног преносног уређаја за мерење протока воде у цевима и мерача дебљине зида цеви, ЈНМВ – д 08/2016, на основу члана 60. став 1. тачка 2. Закона о јавним набавкама („Службени гласник РС”, број 124/2012, 14/15 и 68/15) и Одлуке о покретању поступка јавне набавке број 947 од 23. марта 2016. године, објављује

 **ПОЗИВ ЗА ПОДНОШЕЊЕ ПОНУДА
 у поступку јавне набавке мале вредности ЈНМВ д 08/2016**

1. За јавну набавку добара - ултразвучног преносног уређаја за мерење протока воде у цевима и мерача дебљине зида цеви.
2. Број јавне набавке: ЈНМВ - д 08/2016.
3. Шифра из Општег речника набавке: 38000000 - лабораторијска, оптичка и прецизна опрема.
4. Право учешћа имају сви заинтересовани понуђачи који испуњавају обавезне услове за учешће у поступку јавне набавке, прописане чланом 75. Закона о јавним набавкама и конкурсном документацијом. Испуњеност наведених услова, понуђач доказује документима из члана 77. Закона о јавним набавкама, а у складу са захтевима из конкурсне документације и позива за подношење понуда. **Понуђач може испуњеност свих или појединих услова, осим услова из члана 75. став 1. тачка 5) Закона, доказати достављањем изјаве којом потврђује под пуном материјалном и кривичном одговорношћу да испуњава све услове.**

Ако понуђач има седиште у страној држави, документација за доказивање услова мора бити издата од стране надлежног органа државе у којој понуђач има седиште и преведена на српски језик и оверена од стране судског тумача.

Сва документа којима се доказује испуњеност услова из члана 77. Закона о јавним набавкама могу се достављати у неовереним копијама. **Уколико је понуђач регистрован у јавном регистру понуђача, у складу са чланом 78. Закона о јавним набавкама, није дужан да приликом подношења понуде доказује испуњеност обавезних услова.**

Сви подаци о пореским обавезама, заштити животне средине, заштити при запошљавању, условима рада и слично, могу се добити код Општинске управе Чајетина, Чајетина 31310, Александра Карађорђевића бб.

1. Критеријум за доделу уговора је најнижа понуђена цена.
2. Непосредан увид и преузимање конкурсне документације сви заинтересовани понуђачи могу извршити лично на адреси наручиоца, у року од 1 дана од дана објављивања тј. слања позива за подношење понуда.

**Уколико заинтересовани понуђач поднесе писани захтев за достављање конкурсне документације** (електронски, поштом или телефаксом), наручилац ће у **најкраћем могућем року, по могућству истога дана,**  исту доставити поштом, телефаксом илиелектронском поштом.

 Конкурсна документација може бесплатно бити преузета и са Портала Управе за јавне набавке.

1. Рок за подношење понуда је најкасније до **31. марта 2016. године до 13:00** часова, **без обзира да ли се предају лично или путем поште.**

Понуђач треба да достави понуду у писаном облику.

Понуда се саставља тако што понуђач уписује тражене податке у обрасце који су саставни део конкурсне документације.

**НА ПОНУДИ МОРА БИТИ НАВЕДЕН НАЗИВ, БРОЈ ЈАВНЕ НАБАВКЕ (**са назнаком: **''ПОНУДА ЗА ЈАВНУ НАБАВКУ БР. 14/2016 – НАБАВКА ДОБАРА –УЛТРАЗВУЧНОГ ПРЕНОСНОГ УРЕЂАЈА ЗА МЕРЕЊЕ ПРОТОКА ВОДЕ У ЦЕВИМА и МЕРАЧА ДЕБЉИНЕ ЗИДА ЦЕВИ– НЕ ОТВАРАТИ''), НАЗИВ И АДРЕСА НАРУЧИОЦА КАО И НАЗИВ, АДРЕСА И БРОЈ ТЕЛЕФОНА ПОНУЂАЧА.**

Неблаговремене, непотпуне и незатворене понуде неће бити разматране.

Понуђач може да поднесе само једну понуду. Понуда са варијантама није дозвољена.

Понуда се подноси на српском језику.

Цена у понуди се исказује у динарима, без ПДВ-а. Понуда мора да важи најмање 60 дана од дана отварања понуде.

По истеку рока за подношење понуда понуђач не може повући нити мењати своју понуду.

Отварању понуда могу, без посебног позивања, присуствовати овлашћени представници понуђача, који су дужни да своја писмена овлашћења предају председнику комисије пре отварања понуда.

1. Отварање понуда обавиће Комисија **31.03.2016. године**, у 14:30 часова у просторијама НАРУЧИОЦА.

Понуда мора бити јасна, недвосмислена, читко попуњена, оверена печатом и потписана од стране овлашћеног лица понуђача.

Рок важења понуде је најмање 60 дана од дана отварања понуда.

 Физичко присуство понуђача поступку отварања понуда није обавезно.

1. Наручилац се обавезује да одлуку о додели уговора донесе у року од 3 дана од дана отварања понуда.

Наручилац ће одлуку о избору најповољније понуде доставити свим понуђачима у року од 3 (три) дана од дана доношења одлуке.

Заинтересовано лице може, у писаном облику, доставом захтева на адресу наручиоца, путем поште, телефакса или електронском поштом, захтевати додатне информације или појашњења у вези са припремањем понуде, а наручилац ће, у најкраћем временском року, по могућству истога дана, одговор проследити понуђачу. Особа за контакт, за техничка питања, је Душица Жиловић, емаил: dusankazilovic@vodovod-zlatibor.org (радним данима, у периоду од 12:00 – 14:00 часова), а oсоба за контакт, за правна питања, је Стана Павловић, емаил: pravnik.zlatibor@gmail.com. Тражење додатних информација или појашњења телефоном није дозвољено.

 Директор

 ЈКП „Водовод Златибор“

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *Раде Јовановић*